**Vredesteinille tunnustusta *Auto Bildin* palkintotilaisuudessa   
Vuoden rengasvalmistaja -palkinto**

**9 November 2021:** Apollo Tyres sijoittui kolmen parhaan joukkoon *Auto Bild -lehden* Vuoden rengasvalmistaja -palkintotilaisuudessa. Apollo Tyres pääsi palkintopallille sekä ympärivuotisten renkaiden että talvirenkaiden luokissa. Johtava saksalainen autolehti myönsi Vredesteinille jaetun toisen sijan talvirengasluokassa ja jaetun kolmannen sijan ympärivuotisten renkaiden luokassa.

Nämä tunnustukset ovat jatkoa Vredesteinin ympärivuotisten renkaiden ja talvirenkaiden valikoiman laajentumiselle, jonka myötä rengastuotteita on nyt mallistossa 417. Wintrac-, Wintrac Pro- ja Quatrac Pro -renkaat suoriutuivat erityisen hyvin kaikissa *Auto Bildin*vuoden 2021 ryhmätesteissä, joista kävi ilmi Apollo Tyresin panostus jatkuvaan kehitystyöhön ja Vredestein-tuotteiden erinomainen suorituskyky äärimmäisissä olosuhteissa.

Vuoden rengasvalmistajan valinnassa *Auto Bild* otti huomioon kaikki renkaiden ryhmätestit vuonna 2021. Renkaat testattiin eri tilanteissa märissä, kuivissa, jäisissä ja lumisissa olosuhteissa, jotta saatiin selville markkinoiden parhaat renkaat. Mukana oli 50 ehdokasta, mutta *Auto Bild* nimesi vain kourallisen näistä esimerkilliseksi.

Wintrac Pro päihitti muut renkaat, kun sitä käytettiin erilaisissa ajoneuvoissa ankarissa olosuhteissa. Rengas sai hyvän arvosanan, kun sitä käytettiin nelivetoisissa ajoneuvoissa, kuten katumaastureissa, ja esimerkillisen luokituksen, kun sitä käytettiin urheiluautoissa jäisillä, lumisilla ja märillä pinnoilla. Wintrac Pron menestyksen lisäksi ympärivuotiseen käyttöön tarkoitettu Quatrac Pro sai kunniaa erittäin laadukkaana ja monipuolisena renkaana, joka teki vaikutuksen niin märissä kuin kuivissakin olosuhteissa.

Apollo Tyresin teknologiajohtaja Daniele Lorenzetti kommentoi: ”*Auto Bild* tekee alan perusteellisimpia ja vaativimpia testejä, joten koko tiimi on erittäin ylpeä päästessään vuoden merkittävimpien rengasvalmistajien joukkoon. Jatkamme samaa rataa vuoden 2022 puolelle, ja tavoitteenamme on valmistaa ja kehittää uusia ja olemassa olevia tuotteita, jotka tarjoavat luokkansa parasta suorituskykyä ja tehokkuutta eurooppalaisille asiakkaillemme."

*Auto Bildin suurimmassa* talvirenkaiden arviossa Wintrac saavutti kolmannen paikan ja erittäin hyvän kokonaisluokituksen. Se sai kiitosta ”vakuuttavana monipuolisena renkaana, jolla on dynaamiset ajo-ominaisuudet märillä ja kuivilla teillä, tarkka ohjauksen vaste ja alhainen vierintävastus.”

Wintrac Pro sai vastikään tunnustusta päästessään kolmannelle sijalle myös *Bild Sportscars* -talvirengastestissä, jossa se sai maininnan esimerkillisyydestään ”vakuuttavana monipuolisena renkaana, jolla on hyvät talvi- ja märkäominaisuudet, vakaa käsittely märillä ja kuivilla pinnoilla sekä edullinen hinta”.

Lisäksi Wintrac Pro varmisti neljännen sijan *Auto Bild Allradin* katumaasturien talvirengastestissä, jossa se sai kiitosta ”talviolosuhteisiin erikoistuneena renkaana, jolla on hyvä suorituskyky märillä

ja lumisilla teillä”, sekä ”lyhyistä jarrutusmatkoista lumisilla ja märillä pinnoilla, hyvästä vesiliirron ehkäisystä ja (edullisesta) hinnasta”.

Auto Bildin ympärivuotisten renkaiden testissä Vredesteinin ensiluokkainen ympärivuotinen Quatrac Pro sijoittui neljänneksi.

Lisätietoja Vredesteinin talvirenkaista ja ympärivuotisista renkaista on osoitteessa: https://www.vredestein.co.uk/car-suv-van/tyre-finder/

*(loppuu)*

**Lisätietoja:**

**Molly Prout**

**PFPR Communiations**

[**Molly.prout@pfpr.com**](mailto:Molly.prout@pfpr.com)

**Apollo Tyres Ltd**

Apollo Tyres Ltd on kansainvälinen rengasvalmistaja ja johtava rengasmerkki Intiassa. Yrityksellä on useita tehtaita Intiassa. Lisäksi sillä on tehtaat Alankomaissa ja Unkarissa. Yritys markkinoi tuotteitaan kahdella maailmanlaajuisella tuotemerkillään – Apollo ja Vredestein – ja sen tuotteita on saatavilla yli 100 maassa. Yrityksellä on laaja jälleenmyyntiverkosto, johon kuuluu omien tuotemerkkien myymälöitä ja yksinoikeusmyymälöitä sekä myymälöitä, joissa myydään myös muiden tuotemerkkien tuotteita.